Høyere rente - like billig lån
Ifølge det ferskeste konjunkturbarometeret til Statistisk sentralbyrå, skal de beste boliglånsrentene i Norge stige fra 3,8 prosent i år, til 5,3 prosent i 2015.En renteøkning på 1,5 prosentpoeng for et lån på 2 millioner kroner, utgjør 30.000 ekstra rentekroner i året. Tar vi med skattefradraget på 28 prosent, blir det 21.600 kroner ekstra å betale i året, eller 1800 kroner i måneden.Årsaken er at inflasjonen (prisstigningen) også forventes å stige frem mot 2015. Inflasjonen spiser bådet av selve lånet, men også av rentene. Når inflasjonene spiser av rentene, blir det det relativt sett stadig mindre å betale. Det er bra for de som har lån.Realrenten på et lån finner vi altså ved å trekke fra skattefordelen på 28 prosent, og ved å justere for inflasjonen i løpet av året. I år tilsier prognosene dermed at realrenten blir 1,44 prosent. Det er noe høyere enn i fjor, da realrenten var 1,2 prosent.For årene 2013 til og med 2015, kan realrenten beregnes til 1,2 prosent - hvert eneste år, så lenge vi legger SSBs prognoser til grunn. Det betyr altså at lånet - i realiteten - forblir like billig i hele perioden, selv om renten stiger betydelig.Nå hjelper det deg lite at inflasjonen spiser av lånet og renteutgiftene dine, hvis du samtidig ikke får høyere lønn. Får du ikke lønnstillegg i år, får du i realiteten lavere lønn i løpet av året. Inflasjonen gjør jo at du må betale mer for varer og tjenester. Holder ikke lønnen følge, mister du kjøpekraft. De færreste trenger imidlertig å bekymre seg for stillestående lønn i år. Selv om det forventes at lønnsoppgjøret bli moderat og uten store tillegg, vil de aller fleste likevel ha høyere lønn i år enn i fjor.SSB tror at lønnsveksten blir 3,6 prosent i år. Tar vi vekk inflasjonen på 1,3 prosent, blir reallønnsveksten 2,3 prosent i 2012. Reallønnsvekst betyr økt kjøpekraft. For årene 2013 til og med 2015, forventer SSB en lønnsvekst på henholdsvis 3,7, 4,4 og 4,9 prosent. Trekker vi fra forventet inflasjon i samme periode, gir det en reallønsvekst på henholdsvis 2,0, 2,3 og 2,3 prosent.OBS! Husk at dette er prognoser. Fasiten kan vise seg å være helt annerledes. I dine egne prognoser bør du legge inn en skikkelig buffer. Er du ute etter gode lånetilbud:Du kan få uforpliktende tilbud fra banker her. (Penger.no er en tjeneste fra Finn og Dine Penger)
Statistisk sentralbyrå tror at boliglånsrenten skal stige betydelig de neste fire årene. Likevel vil ikke lånet koste deg mer enn i dag.